[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 26.10.2006

KOM(2006) 634 endelig

Forslag til

RÅDETS FORORDNING

om afslutning af den delvise interimsundersøgelse af antidumpingforanstaltninger vedrørende import af silicium med oprindelse i Den Russiske Føderation

(forelagt af Kommissionen)

BEGRUNDELSE BAGGRUNDEN FOR FORSLAGET |

Begrundelse og formål Forslaget vedrører anvendelsen af Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 2117/2005 af 21. december 2005 (i det følgende benævnt "grundforordningen"), i proceduren vedrørende importen af silicium med oprindelse i Den Russiske Føderation efter en interimsundersøgelse i henhold til artikel 11, stk. 3, i Rådets forordning (EF) nr. 384/96. |

Generel baggrund Forslaget er udarbejdet som led i gennemførelsen af grundforordningen og som resultat af en undersøgelse, der er foretaget i overensstemmelse med de indholdsmæssige og proceduremæssige krav i grundforordningen. |

Gældende bestemmelser på det område, som forslaget vedrører Der er ingen gældende bestemmelser på området. |

Overensstemmelse med andre EU-politikker og -mål Ikke relevant. |

HØRING AF INTERESSEREDE PARTER OG KONSEKVENSANALYSE |

Høring af interesserede parter |

Interesserede parter, der er berørt af proceduren, har allerede haft mulighed for at forsvare deres interesser i forbindelse med undersøgelsen i overensstemmelse med grundforordningen. |

Ekspertbistand |

Der var ikke brug for ekspertbistand. |

Konsekvensanalyse Forslaget er udarbejdet som følge af gennemførelsen af grundforordningen. Grundforordningen foreskriver ikke en analyse af de generelle konsekvenser, men indeholder en udtømmende liste over de forhold, der bør evalueres. |

FORSLAGETS RETLIGE ASPEKTER |

Resumé af forslaget Den 5. april 2006 indledte Kommissionen, ved en meddelelse offentliggjort i Den Europæiske Unions Tidende (EUT C 82 af 5.4.2006, s. 64), en delvis interimsundersøgelse af antidumpingforanstaltningerne vedrørende importen af silicium med oprindelse i Den Russiske Føderation. Anmodningen om undersøgelse blev indgivet af en russisk eksporterende producent af silicium, Sual Kremny Ural LLC og den forretningsmæssigt forbundne virksomhed ("ansøgeren"), og var begrænset til fastsættelsen af den gældende dumpingmargin. Den 29. maj 2006 trak ansøgeren formelt sin anmodning tilbage. Da det ikke af oplysningerne i ansøgerens anmodning fremgår, at afslutningen af den igangværende undersøgelse ikke er i Fællesskabets interesse, foreslås det hermed, at Rådet afslutter den igangværende undersøgelse og bibeholder den nuværende antidumpingtoldsats for så vidt angår ansøgeren. Det foreslås derfor, at Kommissionen vedtager det vedlagte forslag til Rådets forordning med henblik på videresendelse til Rådet og efterfølgende offentliggørelse i Den Europæiske Unions Tidende. |

Retsgrundlag Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 2117/2005 af 21. december 2005. |

Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. |

Proportionalitetsprincippet Forslaget opfylder proportionalitetsprincippet af følgende grunde: |

Foranstaltningens form er beskrevet i ovennævnte grundforordning og giver ikke mulighed for nationale beslutninger. |

Det er ikke relevant at forklare, hvordan byrder af finansiel eller administrativ art, der pålægges Fællesskabet, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål |

Reguleringsmiddel/Reguleringsform |

Foreslået middel: forordning. |

Andre midler ville ikke være hensigtsmæssige af følgende grund: Andre midler ville ikke være egnede, fordi der i grundforordningen ikke er fastsat andre muligheder. |

BUDGETMÆSSIGE KONSEKVENSER |

Forslaget har ingen konsekvenser for Fællesskabets budget. |

1. Forslag til

RÅDETS FORORDNING

om afslutning af den delvise interimsundersøgelse af antidumpingforanstaltninger vedrørende import af silicium med oprindelse i Den Russiske Føderation

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (i det følgende benævnt "grundforordningen")[1], særlig artikel 11, stk. 3,

under henvisning til forslag fremsat af Kommissionen efter høring af Det Rådgivende Udvalg, og

ud fra følgende betragtninger:

1. PROCEDURE

1.1 Tidligere undersøgelser og gældende foranstaltninger

2. Ved Rådets forordning (EF) nr. 2229/2003[2], blev der pålagt en endelig antidumpingtold på importen af silicium med oprindelse i Den Russiske Føderation. Den endelige antidumpingtold vedrørende importen fra virksomheden SKU LLC, Sual-Kremny-Ural, Kamensk, Ural, Rusland og den forretningsmæssigt forbundne virksomhed ZAO KREMNY, Irkutsk, Irkutsk, Rusland er på 22,7 %. Kommissionen har ved afgørelse 2004/445/EF[3] godtaget det af ansøgeren fremsatte tilsagn.

1.2 Anmodning om interimsundersøgelse

3. Den 6. februar 2006 modtog Kommissionen en anmodning om en delvis interimsundersøgelse i medfør af artikel 11, stk. 3, i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab[4] (i det følgende benævnt "grundforordningen"), for så vidt angår antidumpingforanstaltninger vedrørende importen af silicium med oprindelse i Den Russiske Føderation.

4. Anmodningen om undersøgelse blev indgivet af virksomheden SKU LLC, Sual-Kremny-Ural, Kamensk, Ural, Rusland og den forretningsmæssigt forbundne virksomhed ZAO KREMNY, Irkutsk, Irkutsk, Rusland, ("ansøgeren"), og var begrænset at omfatte fastsættelsen af dumpingmargenen for så vidt angår ansøgeren.

5. Anmodningen indeholdt prima facie-bevis, hvoraf det fremgik, at de omstændigheder, der lå til grund for indførelsen af foranstaltningerne havde ændret sig, og at disse ændringer var af vedvarende art.

6. Kommissionen offentliggjorde derfor en meddelelse (i det følgende benævnt "indledningsmeddelelsen") i Den Europæiske Unions Tidende [5] om indledning af en delvis interimsundersøgelse af antidumpingforanstaltningerne vedrørende importen af silicium med oprindelse i Den Russiske Føderation, og som i øjeblikket henhører under KN-kode 2804 69 00.

7. Kommissionen underrettede officielt ansøgeren, repræsentanterne for eksportlandet og sammenslutningen af EF-producenter om indledningen af undersøgelsen. De berørte parter fik lejlighed til at tilkendegive deres synspunkter skriftligt og til at anmode om at blive hørt inden for den frist, der var fastsat i indledningsmeddelelsen, og der blev sendt spørgeskemaer til ansøgeren.

8. Undersøgelsesperioden omfattede perioden fra den 1. april 2005 til den 31. marts 2006.

2. TILBAGETRÆKNING AF ANMODNINGEN OG AFSLUTNING AF INTERIMSUNDERSØGELSEN

9. Den 29. maj 2006, dvs. inden besvarelsen af spørgeskemaet, trak ansøgeren formelt sin klage tilbage.

10. Det blev overvejet, om det trods tilbagetrækningen var berettiget at fortsætte undersøgelsen på eget initiativ. Da anmodningen imidlertid var blevet trukket tilbage på et tidligt tidspunkt i undersøgelsen, forelå der ikke oplysninger om den aktuelle undersøgelsesperiode, og der forelå heller ikke foreløbige resultater, der ville have gjort det muligt på det tidspunkt at fortsætte undersøgelsen.

11. Det fremgår ikke af oplysningerne i ansøgerens anmodning, at afslutningen af den igangværende undersøgelse ikke er i Fællesskabets interesse.

12. Alle interesserede parter blev informeret om hensigten med hensyn til at afslutte den igangværende procedure. Én interesseret part hævdede, at ansøgeren fortsat eksporterede den pågældende vare til Fællesskabets til dumpingpris, og at undersøgelsen derfor burde fortsættes. Det bør imidlertid bemærkes, at afslutningen af denne undersøgelse ikke vil bevirke en ophævelse af de allerede gældende antidumpingforanstaltninger, der har til formål at genetablere en situation med fair handel. Derfor måtte denne påstand afvises.

13. To andre interesserede parter ønskede også, at undersøgelsen skulle fortsættes, så foranstaltningerne kunne ophæves i betragtning af en påstået forsyningsmangel i Fællesskabet. Dette argument er imidlertid uden for omfanget af denne undersøgelse, der er begrænset til en ny vurdering af dumpingmargenen for så vidt angår én eksportør. Derfor ville en videreførelse af undersøgelsen under ingen omstændigheder ændre omfanget af de foranstaltninger, der er gældende for andre eksportører. Spørgsmålet om forsyningsmangel vil derfor ikke kunne behandles i undersøgelsen på ikke-diskriminerende vis.

14. Det konkluderes derfor, at den nuværende interimsundersøgelse af de definitive antidumpingforanstaltninger vedrørende importen til Fællesskabet af silicium med oprindelse i Den Russiske Føderation bør afsluttes. De gældende antidumpingforanstaltninger over for ansøgeren bør bibeholdes uden indvirkning på varigheden af disse foranstaltninger -

UDSTEDT FØLGENDE FORORDNING:

Artikel 1

15. Den delvise interimsundersøgelse i henhold til artikel 11, stk. 3, i Rådets forordning (EF) nr. 384/96 af antidumpingforanstaltningerne vedrørende importen af silicium med oprindelse i Den Russiske Føderation i medfør af Rådets forordning (EF) nr. 2229/2003, afsluttes herved.

16. De gældende antidumpingforanstaltninger vedrørende SKU LLC, Sual-Kremny-Ural, Kamensk, Ural, Rusland og ZAO KREMNY, Irkutsk, Irkutsk, Rusland, bibeholdes.

Artikel 2

Denne forordning træder i kraft på dagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den, […].

På Rådets vegne

[…]

Formand

[1] EFT L 56 af 6.3.1996, s. 1. Senest ændret ved forordning (EF) nr. 2117/2005 (EUT L 340 af 23.12.2005, s. 17).

[2] EUT L 339 af 24.12.2003, s. 3.

[3] EUT L 127 af 29.4.2004, s. 114.

[4] EFT L 56 af 6.3.1996, s. 1. Senest ændret ved forordning (EF) nr. 2117/2005 (EUT L 340 af 23.12.2005, s. 17).

[5] EUT C 82 af 5.4.2006, s. 64.